
DR.31.10.2018                                                                                                                            137                   

 
menggunakan debit card, credit card dan sebagainya untuk sistem pembayaran untuk 
menggunakan perkhidmatan pengangkutan awam secara bersepadu.  

 Berkenaan dengan Yang Berhormat Rembau dalam perbahasan, beliau 
mengutarakan mengenai keperluan satu retrofit pengangkutan awam yang mesra OKU. Tuan 
Yang di-Pertua, untuk maklumat Ahli Yang Berhormat, selaras dengan objektif Rancangan 
Induk Pengangkutan Awam Darat Negara, kerajaan sememangnya sentiasa menyokong 
pembangunan infrastruktur dan perkhidmatan pengangkutan awam darat yang dapat 
menyediakan perkhidmatan yang mudah sampai bagi semua golongan masyarakat, 
termasuk warga emas dan OKU.  

Dalam konteks infrastruktur, setiap pembinaan terminal dan station baru hendaklah 
menitikberatkan penyediaan kemudahan yang bercirikan reka bentuk sejagat, selaras 
dengan kepatuhan kepada piawaian Malaysia MS 1884:2002 iaitu Code of Practice on 
Access for Disabled Persons to Public Buildings yang disediakan oleh Institut Piawaian dan 
Penyelidikan Perindustrian Malaysia, Standards and Industrial Research Institute of Malaysia 
(SIRIM). Sebagai contohnya, ia telah pun diguna pakai sebagai rujukan dalam perancangan 
reka bentuk bagi Projek MRT Laluan 1 Sungai Buloh-Kajang.  

 Dalam konteks perkhidmatan pula, beberapa inisiatif telah diambil dan sedang 
dilaksanakan, termasuk latihan secara berkala kepada pemandu teksi yang ingin 
memperbaharui lesen dengan memasukkan syllabus kaedah mengendali golongan kurang 
upaya seperti mana yang telah disyaratkan di bawah kod etika pemandu pengangkutan 
awam serta perlu mematuhi spesifikasi kenderaan mesra pengguna. Selain itu, semua bas 
berhenti-henti baru yang disediakan di bawah skim transformasi perkhidmatan bas henti-
henti, Stage Bus Service Transformation (SBST), perkhidmatan bas percuma Go KL dan 
perkhidmatan bas perantara ke stesen-stesen MRT di lengkapi dengan kemudahan seperti 
ramp dan ketinggian lantai bas yang bersesuaian bagi menyediakan kemudahan bercirikan 
reka bentuk sejagat. 

■2130 

Di Malaysia sehingga kini terdapat sebanyak 1,573 buah bas yang bercirikan reka 
bentuk sejagat. Bagi pengangkutan yang seamless bagi menepati piawaian sejagat 
penambahbaikan perkhidmatan akan dilaksanakan secara berfasa yang perlu diiringi juga 
dengan penambahbaikan infrastruktur seperti siar kaki dan hentian bas mesra bercirikan reka 
bentuk sejagat oleh pihak berkuasa tempatan.  

Tuan Yang di-Pertua, berkenaan dengan isu monopoli perkhidmatan bas di 
Selangor. Yang Berhormat Hulu Selangor. Yang Berhormat Hulu Selangor ada? 
Membangkitkan mengenai kebajikan pengguna bas di Daerah Hulu Selangor yang terpaksa 
menunggu lama untuk mendapatkan perkhidmatan bas seterusnya monopoli operator 
tunggal yang mengusahakan perkhidmatan bas di Hulu Selangor.  

Tuan Yang di-Pertua, untuk makluman Ahli-ahli Yang Berhormat, buat masa ini 
terdapat dua pengendali bas yang beroperasi di Hulu Selangor iaitu Setara Jaya Sdn Bhd 
dan Mara Liner Sdn Bhd. Kedua-dua pengendali bas ini menjalankan operasi di tujuh laluan 
di kawasan Bukit Beruntung, Rawang dan Tanjung Malim. Oleh itu perkhidmatan bas di Hulu 
Selangor tidak dimonopoli oleh satu pengendali bas sahaja. Sebagaimana yang telah 
dimaklumkan oleh Yang Amat Berhormat Menteri Besar Selangor, pihak berkuasa tempatan 
bersama dengan Kementerian Pengangkutan akan mengkaji semula dan melihat keperluan 
bas berhenti-henti bagi setiap daerah di negeri Selangor dengan itu perkhidmatan bas 
berhenti-henti akan di tambah baik dari segi operasi dan laluan.  

Tuan Karupaiya a/l Mutusami [Padang Serai]: Minta laluan Yang Berhormat 
Menteri.  

Tuan Yang di-Pertua: Yang Berhormat Padang Serai minta laluan. Sila Yang 
Berhormat  

Tuan Karupaiya a/l Mutusami [Padang Serai]: Terima kasih Tuan Yang di-Pertua. 
Terima kasih Yang Berhormat Menteri. Untuk pengetahuan Yang Berhormat Menteri 
Pengangkutan di kawasan saya di Parlimen Padang Serai, bas daripada Butterworth ke 
Padang Serai telah di berhentikan selepas PRU14 bolehkah diambil perhatian sedikit sebab 
ramai penduduk membuat aduan pada saya. Terima kasih Yang Berhormat Menteri. 



menggunakan debit card, credit card dan sebagainya untuk sistem pembayaran untuk menggunakan perkhidmatan pengangkutan awam secara bersepadu. Berkenaan dengan Yang Berhormat Rembau dalam perbahasan, beliau mengutarakan mengenai keperluan satu retrofit pengangkutan awam yang mesra OKU. Tuan Yang di-Pertua, untuk maklumat Ahli Yang Berhormat, selaras dengan objektif Rancangan Induk Pengangkutan Awam Darat Negara, kerajaan sememangnya sentiasa menyokong pembangunan infrastruktur dan perkhidmatan pengangkutan awam darat yang dapat menyediakan perkhidmatan yang mudah sampai bagi semua golongan masyarakat, termasuk warga emas dan OKU. Dalam konteks infrastruktur, setiap pembinaan terminal dan station baru hendaklah menitikberatkan penyediaan kemudahan yang bercirikan reka bentuk sejagat, selaras dengan kepatuhan kepada piawaian Malaysia MS 1884:2002 iaitu Code of Practice on Access for Disabled Persons to Public Buildings yang disediakan oleh Institut Piawaian dan Penyelidikan Perindustrian Malaysia, Standards and Industrial Research Institute of Malaysia (SIRIM). Sebagai contohnya, ia telah pun diguna pakai sebagai rujukan dalam perancangan reka bentuk bagi Projek MRT Laluan 1 Sungai Buloh-Kajang. Dalam konteks perkhidmatan pula, beberapa inisiatif telah diambil dan sedang dilaksanakan, termasuk latihan secara berkala kepada pemandu teksi yang ingin memperbaharui lesen dengan memasukkan syllabus kaedah mengendali golongan kurang upaya seperti mana yang telah disyaratkan di bawah kod etika pemandu pengangkutan awam serta perlu mematuhi spesifikasi kenderaan mesra pengguna. Selain itu, semua bas berhenti-henti baru yang disediakan di bawah skim transformasi perkhidmatan bas henti- henti, Stage Bus Service Transformation (SBST), perkhidmatan bas percuma Go KL dan perkhidmatan bas perantara ke stesen-stesen MRT di lengkapi dengan kemudahan seperti ramp dan ketinggian lantai bas yang bersesuaian bagi menyediakan kemudahan bercirikan reka bentuk sejagat. #2130. Di Malaysia sehingga kini terdapat sebanyak 1,573 buah bas yang bercirikan reka bentuk sejagat. Bagi pengangkutan yang seamless bagi menepati piawaian sejagat penambahbaikan perkhidmatan akan dilaksanakan secara berfasa yang perlu diiringi juga dengan penambahbaikan infrastruktur seperti siar kaki dan hentian bas mesra bercirikan reka bentuk sejagat oleh pihak berkuasa tempatan. Tuan Yang di-Pertua, berkenaan dengan isu monopoli perkhidmatan bas di Selangor. Yang Berhormat Hulu Selangor. Yang Berhormat Hulu Selangor ada? Membangkitkan mengenai kebajikan pengguna bas di Daerah Hulu Selangor yang terpaksa menunggu lama untuk mendapatkan perkhidmatan bas seterusnya monopoli operator tunggal yang mengusahakan perkhidmatan bas di Hulu Selangor. Tuan Yang di-Pertua, untuk makluman Ahli-ahli Yang Berhormat, buat masa ini terdapat dua pengendali bas yang beroperasi di Hulu Selangor iaitu Setara Jaya Sdn Bhd dan Mara Liner Sdn Bhd. Kedua-dua pengendali bas ini menjalankan operasi di tujuh laluan di kawasan Bukit Beruntung, Rawang dan Tanjung Malim. Oleh itu perkhidmatan bas di Hulu Selangor tidak dimonopoli oleh satu pengendali bas sahaja. Sebagaimana yang telah dimaklumkan oleh Yang Amat Berhormat Menteri Besar Selangor, pihak berkuasa tempatan bersama dengan Kementerian Pengangkutan akan mengkaji semula dan melihat keperluan bas berhenti-henti bagi setiap daerah di negeri Selangor dengan itu perkhidmatan bas berhenti-henti akan di tambah baik dari segi operasi dan laluan. Tuan Karupaiya a/l Mutusami [Padang Serai]: Minta laluan Yang Berhormat Menteri. Tuan Yang di-Pertua: Yang Berhormat Padang Serai minta laluan. Sila Yang Berhormat. Tuan Karupaiya a/l Mutusami [Padang Serai]: Terima kasih Tuan Yang di-Pertua. Terima kasih Yang Berhormat Menteri. Untuk pengetahuan Yang Berhormat Menteri Pengangkutan di kawasan saya di Parlimen Padang Serai, bas daripada Butterworth ke Padang Serai telah di berhentikan selepas PRU14 bolehkah diambil perhatian sedikit sebab ramai penduduk membuat aduan pada saya. Terima kasih Yang Berhormat Menteri.